               EURÓPSKA KOMISIA
            V Bruseli28. 11. 2018
            COM(2018) 782 final
            2018/0401(NLE)
            Návrh
            ROZHODNUTIE RADY,
            ktorým sa určuje zloženie Výboru regiónov

               DÔVODOVÁ SPRÁVA

               1.KONTEXT NÁVRHU

               •Dôvody a ciele návrhu

               V článku 305 Zmluvy o fungovaní Európskej únie (ZFEÚ) sa stanovuje, že počet členov Výboru regiónov (ďalej len „výbor“) neprevýši 350.

               Do nadobudnutia platnosti Lisabonskej zmluvy bolo zloženie výboru ustanovené v zmluvách. V článku 305 druhom odseku ZFEÚ sa stanovuje, že Rada, ktorá sa uznáša jednomyseľne, prijme na návrh Komisie rozhodnutie, ktorým sa určí zloženie výboru.

               Je nutné pripomenúť, že v článku 300 ods. 5 ZFEÚ sa stanovuje, že pravidlá, ktoré sa vzťahujú na charakter zloženia poradných orgánov, „reviduje Rada v pravidelných intervaloch s cieľom zohľadniť hospodársky, sociálny a demografický vývoj v Únii. Na tento účel prijíma Rada na návrh Komisie rozhodnutia.“

               Od 1. júla 2013 sa zloženie výboru upravilo článkom 24 ods. 1 Aktu o podmienkach pristúpenia Chorvátskej republiky
                  1
                a v článku 24 ods. 2 sa stanovilo dočasné zvýšenie počtu členov výboru na 353, aby sa zohľadnilo pristúpenie Chorvátskej republiky. Rada prijala 16. decembra 2014 rozhodnutie na roky 2015 – 2020, ktorým sa určilo zloženie výboru
                  2
                v súlade s maximálnym počtom 350 členov, stanoveným v zmluve. To viedlo k zmenšeniu estónskej, cyperskej a luxemburskej delegácie o jedno kreslo.

               Súčasné funkčné obdobie výboru sa skončí 25. januára 2020. Je preto potrebné, aby Rada prijala rozhodnutie o zložení výboru ešte pred tým, než začne postup na obnovenie výboru na roky 2020 – 2025.

               Vystúpenie Spojeného kráľovstva z Európskej únie 30. marca 2019 povedie k uvoľneniu 24 kresiel vo výbore.

               Komisia zastáva názor, že súčasná rovnováha v zložení výboru by sa mala zachovať v čo najvyššej možnej miere, pretože je výsledkom niekoľkých medzivládnych konferencií.

               Preto sa navrhuje, aby boli Estónsku, Cypru a Luxembursku vrátené tri kreslá, o ktoré prišli v nadväznosti na posledné rozhodnutie, ktorým sa určilo zloženie výboru, a ostatné uvoľnené kreslá sa ponechali ako rezerva pre prípadné ďalšie rozšírenie. Na základe toho by sa výbor v rokoch 2020 – 2025 skladal z 329 členov.

               •Súlad s existujúcimi ustanoveniami v tejto oblasti politiky

                  Neuplatňuje sa

               •Súlad s ostatnými politikami Únie

               Komisia prijme tento návrh spolu s návrhom o zložení Hospodárskeho a sociálneho výboru. Rovnaké rozdelenie kresiel medzi členské štáty v oboch výboroch sa musí zachovať.

               Zmluvy neobsahujú nijaké ustanovenia o spôsobe určovania zloženia Hospodárskeho a sociálneho výboru či Výboru regiónov v rámci maximálneho počtu 350 členov, na rozdiel od kritérií zloženia Európskeho parlamentu, ktoré sú stanovené v článku 14 ods. 2 Zmluvy o Európskej únii. Zatiaľ čo Parlament je zložený z priamo volených zástupcov občanov Únie, výbor sa skladá zo zástupcov regionálnych a miestnych územných celkov (článok 300 ods. 3 ZFEÚ). Skôr ako vytvorenie priameho prepojenia na počet obyvateľov príslušných členských štátov by preto prvoradým záujmom malo byť zabezpečenie, aby bol hlas regiónov a miestnych územných celkov vo výbore vypočutý.

               V oznámení „Zásady subsidiarity a proporcionality: Posilnenie ich úloh v tvorbe politík EÚ“
                  3
                sa uvádzajú spôsoby, ako zabezpečiť účinnejšie zapájanie miestnych a regionálnych orgánov a ich organizácií do prípravy a vykonávania politík Únie, a zdôrazňuje sa dôležitá úloha Výboru regiónov pri uľahčovaní tohto procesu.

               2.PRÁVNY ZÁKLAD, SUBSIDIARITA A PROPORCIONALITA

               •Právny základ

               Návrh vychádza z článku 305 ZFEÚ, podľa ktorého Rada prijme jednomyseľné rozhodnutie, ktorým sa určí zloženie výboru.

               •Subsidiarita (v prípade inej ako výlučnej právomoci)

                  Neuplatňuje sa

               •Proporcionalita

                  Neuplatňuje sa

               •Výber nástroja

                  V článku 305 druhom odseku ZFEÚ sa stanovuje, že Rada, ktorá sa uznáša jednomyseľne, prijme na návrh Komisie rozhodnutie, ktorým sa určí zloženie výboru.

               3.VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

               •Hodnotenia ex post/kontroly vhodnosti existujúcich právnych predpisov

                  Neuplatňuje sa

               •Konzultácie so zainteresovanými stranami

                  Pri príprave tohto návrhu viedla Komisia intenzívny dialóg so zástupcami členských štátov a zorganizovala s nimi niekoľko stretnutí. Výbor zaslal Komisii svoje odporúčanie, vychádzajúce z rozhodnutia predsedníctva z 3. júla 2018
                     4
                  , vrátiť tri kreslá Estónsku, Cypru a Luxembursku a nerozdeľovať ostatné uvoľnené kreslá, a tým na funkčné obdobie 2020 – 2025 stanoviť počet členov na 329.

               •Získavanie a využívanie expertízy

                  Neuplatňuje sa

               •Posúdenie vplyvu

                  Keďže sa neočakáva, že tento návrh bude mať rozsiahlejší hospodársky, sociálny a environmentálny vplyv, nie je k nemu pripojené osobitné posúdenie vplyvu.

               •Regulačná vhodnosť a zjednodušenie

                  Neuplatňuje sa

               •Základné práva

                  Neuplatňuje sa

               4.VPLYV NA ROZPOČET

                  Zníženie počtu kresiel v dôsledku vystúpenia Spojeného kráľovstva z Európskej únie by mohlo mať za následok zmenšenie celkového rozpočtu výboru.

               5.ĎALŠIE PRVKY

               •Plány vykonávania, spôsob monitorovania, hodnotenia a podávania správ

                  Neuplatňuje sa

               •Vysvetľujúce dokumenty (v prípade smerníc)

                  Neuplatňuje sa

               •Nadobudnutie účinnosti

               Navrhuje sa, aby Rada odložila uplatňovanie tohto rozhodnutia až do dňa po skončení súčasného funkčného obdobia výboru.

               2018/0401 (NLE)

               Návrh

               ROZHODNUTIE RADY,

               ktorým sa určuje zloženie Výboru regiónov

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 305,

               so zreteľom na návrh Európskej komisie,

               keďže:

               (1)V článku 300 zmluvy sa stanovujú pravidlá zloženia Výboru regiónov.

               (2)Rozhodnutím Rady (EÚ) 2014/930
                  5
                sa upravilo zloženie Výboru regiónov po pristúpení Chorvátska. Estónsko, Cyprus a Luxembursko stratili po jednom kresle pri riešení nesúladu medzi maximálnym počtom členov stanoveným v zmluve a počtom členov po pristúpení Chorvátska.

               (3)V preambule rozhodnutia 2014/930/EÚ sa uvádza, že bude zrevidované v dostatočnom predstihu pred funkčným obdobím výboru začínajúcim v roku 2020.

               (4)Výbor regiónov prijal 3. júla 2018 odporúčania Komisii a Rade o svojom budúcom zložení
                  6
               .

               (5)Súčasná rovnováha v zložení Výboru regiónov by sa mala zachovať v čo najvyššej možnej miere, pretože je výsledkom niekoľkých medzivládnych konferencií.

               (6)Vystúpenie Spojeného kráľovstva z Európskej únie vedie k uvoľneniu 24 kresiel vo výbore. V dôsledku toho možno obnoviť rovnováhu v rozdelení kresiel, ktorá existovala pred prijatím rozhodnutia Rady (EÚ) 2014/930,

               PRIJALA TOTO ROZHODNUTIE:

               Článok 1

               Zloženie členov Výboru regiónov je takéto:

               Belgicko
                     12

               Bulharsko
                     12

               Česká republika
                     12

               Dánsko
                     9

               Nemecko
                     24

               Estónsko
                     7

               Írsko
                     9

               Grécko
                     12

               Španielsko
                     21

               Francúzsko
                     24

               Chorvátsko
                     9

               Taliansko
                     24

               Cyprus
                     6

               Lotyšsko
                     7

               Litva
                     9

               Luxembursko
                     6

               Maďarsko
                     12

               Malta
                     5

               Holandsko
                     12

               Rakúsko
                     12

               Poľsko
                     21

               Portugalsko
                     12

               Rumunsko
                     15

               Slovinsko
                     7

               Slovensko
                     9

               Fínsko
                     9

               Švédsko
                     12.

               Článok 2

               Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie.

               Uplatňuje sa od 26. januára 2020.

               Článok 3

               Toto rozhodnutie je určené členským štátom.

               V Bruseli

                     Za Radu

                     predseda

                     (1)

                        Akt o podmienkach pristúpenia Chorvátskej republiky a o úpravách Zmluvy o Európskej únii, Zmluvy o fungovaní Európskej únie a Zmluvy o založení Európskeho spoločenstva pre atómovú energiu, Ú. v. EÚ L 112, 24.4.2012, s. 6 – 110.

                     (2)

                        Rozhodnutie Rady 2014/930/EÚ, Ú. v. EÚ L 365, 19.12.2014, s. 143 – 144.

                     (3)

                        COM(2018) 703 final, prijaté 23. októbra 2018.

                     (4)

                        List predsedu výboru Komisii z 27. júla 2018.

                     (5)

                        Rozhodnutie Rady 2014/930/EÚ, Ú. v. EÚ L 365, 19.12.2014, s. 143 – 144.

                     (6)

                        Rozhodnutie predsedníctva Výboru regiónov z 3. júla 2018.


               EURÓPSKA KOMISIA
            V Bruseli31. 1. 2019
            COM(2019) 32 final
            2019/0022(NLE)
            Návrh
            ROZHODNUTIE RADY
            o pozícii, ktorá sa má prijať v mene Európskej únie v Spoločnom výbore EHP k zmene prílohy IX (Finančné služby) k Dohode o EHP[nariadenie o trhoch s finančnými nástrojmi (MiFIR) a smernica o trhoch s finančnými nástrojmi (MiFID II)]
            (Text s významom pre EHP)

               DÔVODOVÁ SPRÁVA

               1.KONTEXT NÁVRHU

               •Dôvody a ciele návrhu

                  Cieľom návrhu rozhodnutia Spoločného výboru EHP (pripojeného k navrhovanému rozhodnutiu Rady) je zmeniť prílohu IX (Finančné služby) k Dohode o EHP s cieľom začleniť nariadenie o trhoch s finančnými nástrojmi (MiFIR) a smernicu o trhoch s finančnými nástrojmi (MiFID II)
                     1
                   do Dohody o EHP.

               Úpravy uvedené v návrhoch pripojených rozhodnutí Spoločného výboru EHP idú nad rámec úprav, ktoré sa dajú považovať za úpravy čisto technického charakteru v zmysle nariadenia Rady č. 2894/94. Pozíciu Únie preto stanoví Rada.

               •Súlad s existujúcimi ustanoveniami v danej oblasti politiky

               Pripojeným návrhom rozhodnutia Spoločného výboru EHP sa existujúce politiky EÚ rozširujú na štáty EZVO, ktoré sú členmi EHP (Nórsko, Island a Lichtenštajnsko).

               •Súlad s ostatnými politikami Únie

               Rozšírenie acquis EÚ na štáty EZVO, ktoré sú členmi EHP, jeho začlenením do Dohody o EHP sa vykonáva v súlade s cieľmi a zásadami obsiahnutými v uvedenej dohode zameranej na vytvorenie dynamického a homogénneho Európskeho hospodárskeho priestoru založeného na spoločných pravidlách a rovnakých podmienkach hospodárskej súťaže.

               2.PRÁVNY ZÁKLAD, SUBSIDIARITA A PROPORCIONALITA

               •Právny základ

               Právne predpisy, ktoré sa majú začleniť do Dohody o EHP, sú založené na článku 114 Zmluvy o fungovaní Európskej únie.

               Podľa článku 1 ods. 3 nariadenia Rady (ES) č. 2894/94
                  2
                o opatreniach na vykonávanie Dohody o EHP Rada na základe návrhu Komisie prijme v mene Únie pozíciu k takýmto rozhodnutiam.

               Európska služba pre vonkajšiu činnosť (ESVČ) v spolupráci s Komisiou predkladá Rade návrhy rozhodnutí Spoločného výboru EHP, aby ich Rada prijala ako pozíciu Únie. ESVČ dúfa, že tieto návrhy bude môcť Spoločnému výboru EHP predložiť pri najbližšej možnej príležitosti.

               •Subsidiarita (v prípade inej ako výlučnej právomoci)

               Návrh je v súlade so zásadou subsidiarity z tohto dôvodu:

               cieľ tohto návrhu, ktorým je zabezpečiť homogénnosť vnútorného trhu, nie je možné uspokojivo dosiahnuť na úrovni členských štátov, a preto ho z dôvodu jeho účinkov možno lepšie dosiahnuť na úrovni Únie.

               Proces začleňovania acquis EÚ do Dohody o EHP sa vykonáva v súlade s nariadením Rady (ES) č. 2894/94 z 28. novembra 1994 o opatreniach na vykonávanie Dohody o Európskom hospodárskom priestore, v ktorom sa potvrdzuje zvolený prístup.

               •Proporcionalita

               V súlade so zásadou proporcionality tento návrh neprekračuje rámec nevyhnutný na dosiahnutie daného cieľa.

               •Výber nástroja

               V súlade s článkom 98 Dohody o EHP je zvoleným nástrojom rozhodnutie Spoločného výboru EHP. Spoločný výbor EHP zabezpečuje účinné vykonávanie a fungovanie Dohody o EHP. Na tento účel prijíma rozhodnutia v prípadoch stanovených v Dohode o EHP.

               3.VÝSLEDKY HODNOTENÍ EX-POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

               Neuplatňuje sa.

               4.VPLYV NA ROZPOČET

               Začlenenie uvedeného nariadenia do Dohody o EHP by nemalo mať žiaden vplyv na rozpočet.

               5.ĎALŠIE PRVKY

               •Podrobné vysvetlenie konkrétnych ustanovení návrhu

               Články 11 – 13, článok 41 ods. 2 – Prudenciálne posudzovanie navrhovaných nadobúdateľov, ktorí nie sú rezidentmi (spoločné vyhlásenie k rozhodnutiu spoločného výboru) a najpriaznivejšie zaobchádzanie pre spoločnosti EHP [úprava f) vo vzťahu k smernici 2014/65/EÚ]

               Dohoda o EHP v zásade neslúži na reguláciu vzťahov zmluvných strán s tretími krajinami (pozri najmä odôvodnenie 16 preambuly k Dohode o EHP). Dohoda o EHP neobsahuje ustanovenia o liberalizácii kapitálových tokov ani neposkytuje nerezidentom práva vzťahujúce sa na slobodu usadiť sa či účasť na kapitáli spoločností (pozri články 31 a 34, 40 a 124 Dohody o EHP).

               V spoločnom vyhlásení k rozhodnutiu spoločného výboru sa preto uvádza, že zmluvné strany sa zhodujú na tom, že začlenenie smernice 2014/65/EÚ do Dohody o EHP sa nedotkne všeobecne uplatňovaných vnútroštátnych pravidiel týkajúcich sa preverovania priamych zahraničných investícií z hľadiska bezpečnosti alebo verejného poriadku.

                  Okrem toho sa v rámci úpravy f) objasňuje, že so spoločnosťami z tretích krajín sa nesmie zaobchádzať priaznivejšie ako so spoločnosťami z EHP, ak majú povolenie od príslušného vnútroštátneho alebo odvetvového orgánu na ochranu hospodárskej súťaže z EHP.

               Výnimky pre kapitálové nástroje [úprava g) vo vzťahu k nariadeniu (EÚ) č. 600/2014]

               V článku 4 ods. 4 nariadenia o trhoch s finančnými nástrojmi (MiFIR) sa stanovuje, že ESMA monitoruje uplatňovanie výnimiek udelených vnútroštátnymi orgánmi na ochranu hospodárskej súťaže a predkladá Komisii výročné správy. Keďže ESMA bude disponovať aj právomocou monitorovať uplatňovanie výnimiek v štátoch EZVO, ktoré sú členmi EHP, úpravou g) bodom i) sa zabezpečuje, aby ESMA predkladal svoju výročnú správu aj Dozornému úradu EZVO s cieľom umožniť mu vykonávať jeho dozornú funkciu podľa článku 109 Dohody o EHP.

                  Okrem toho sa prostredníctvom úpravy g) bodu ii) prispôsobuje dátum uzávierky pre výnimky, ktoré podľa právnych predpisov platných pred nadobudnutím účinnosti nariadenia MiFIR udelili vnútroštátne orgány na ochranu hospodárskej súťaže zo štátov EZVO, ktoré sú členmi EHP, a ktoré má v súlade s článkom 4 ods. 7 MiFIR do 3. januára 2019 preskúmať orgán ESMA, s cieľom zohľadniť dátum nadobudnutia účinnosti MiFIR v kontexte EHP.

               Oznámenia o neuplatňovaní článku predkladané obchodnými miestami [úprava i) vo vzťahu k nariadeniu (EÚ) č. 600/2014]

               Podľa článku 36 ods. 5 MiFIR obchodné miesto oznamuje orgánu ESMA a príslušnému vnútroštátnemu orgánu na ochranu hospodárskej súťaže, že si neželá byť viazané článkom 36, pokiaľ ide o deriváty obchodované na burze.

               V prípade štátov EZVO, ktoré sú členmi EHP, je príslušným orgánom, ktorému sa zasielajú tieto oznámenia, Dozorný úrad EZVO. Úpravou i) bodom i) sa teda prispôsobuje znenie článku 36 ods. 5 MiFIR na tento účel.

                  S cieľom zabezpečiť transparentnosť informácií o rozšírenom vnútornom trhu pre všetky hospodárske subjekty z EHP sa v úprave i) bode ii) stanovuje, že ESMA zahrnie do svojho zoznamu na uverejnenie aj oznámenia prijaté Dozorným úradom EZVO.

               Povinnosť udeľovať licencie na nové referenčné hodnoty [úprava j) vo vzťahu k nariadeniu (EÚ) č. 600/2014]

               V súlade s článkom 7 Dohody o EHP sú pre štáty EZVO, ktoré sú členmi EHP, záväzné iba akty, ktoré boli začlenené do Dohody o EHP. Povinnosť udeľovať licencie na nové referenčné hodnoty vytvorené po dátume nadobudnutia účinnosti MiFIR sa teda môže uplatňovať až od dátumu nadobudnutia účinnosti rozhodnutia spoločného výboru, ktorým sa nariadenie začleňuje do Dohody o EHP. Úpravou j) bodom i) sa teda prispôsobuje znenie článku 37 ods. 2 MiFIR na tento účel.

                  Okrem toho sa úpravou j) bodom ii) prispôsobujú odkazy na články 101 a 102 ZFEÚ týkajúce sa pravidiel hospodárskej súťaže tak, aby odkazovali na články 53 a 54 Dohody o EHP, ktoré tvoria spoločný referenčný právny rámec medzi zmluvnými stranami Dohody o EHP.

               2019/0022 (NLE)

               Návrh

               ROZHODNUTIE RADY

               o pozícii, ktorá sa má prijať v mene Európskej únie v Spoločnom výbore EHP k zmene prílohy IX (Finančné služby) k Dohode o EHP

                  [nariadenie o trhoch s finančnými nástrojmi (MiFIR) a smernica o trhoch s finančnými nástrojmi (MiFID II)]

               (Text s významom pre EHP)

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä jej článok 114 v spojení s jej článkom 218 ods. 9,

               so zreteľom na nariadenie Rady (ES) č. 2894/94 z 28. novembra 1994 o opatreniach na vykonávanie Dohody o Európskom hospodárskom priestore
                  3
               , a najmä na jeho článok 1 ods. 3,

               so zreteľom na návrh Európskej komisie,

               keďže:

               (1)Dohoda o Európskom hospodárskom priestore
                  4
                (ďalej len „Dohoda o EHP“) nadobudla platnosť 1. januára 1994.

               (2)Podľa článku 98 Dohody o EHP sa na základe rozhodnutia Spoločného výboru EHP môže meniť, okrem iného, príloha IX k Dohode o EHP, ktorá obsahuje ustanovenia týkajúce sa finančných služieb.

               (3)Nariadenie Európskeho parlamentu a Rady (EÚ) č. 600/2014
                  5
                a smernica Európskeho parlamentu a Rady 2014/65/EÚ
                  6
                sa majú začleniť do Dohody o EHP.

               (4)Príloha IX k Dohode o EHP by sa preto mala zodpovedajúcim spôsobom zmeniť.

               (5)Pozícia Únie v Spoločnom výbore EHP by preto mala vychádzať z pripojeného návrhu rozhodnutia,

               PRIJALA TOTO ROZHODNUTIE:

               Článok 1

               Pozícia, ktorá sa má prijať v mene Únie v Spoločnom výbore EHP k navrhovanej zmene prílohy IX (Finančné služby) k Dohode o EHP, je založená na návrhoch rozhodnutí Spoločného výboru EHP pripojených k tomuto rozhodnutiu.

               Článok 2

               Toto rozhodnutie nadobúda účinnosť dňom jeho prijatia.

               V Bruseli

                     Za Radu

                     predseda

                     (1)

                        Nariadenie Európskeho parlamentu a Rady (EÚ) č. 600/2014 z 15. mája 2014 o trhoch s finančnými nástrojmi, ktorým sa mení nariadenie (EÚ) č. 648/2012, v znení korigend uverejnených v Ú. v. EÚ L 270, 15.10.2015, s. 4, Ú. v. EÚ L 187, 12.7.2016, s. 30 a Ú. v. EÚ L 278, 27.10.2017, s. 54.Smernica Európskeho parlamentu a Rady 2014/65/EÚ z 15. mája 2014 o trhoch s finančnými nástrojmi, ktorou sa mení smernica 2002/92/ES a smernica 2011/61/EÚ, v znení korigend uverejnených v Ú. v. EÚ L 188, 13.7.2016, s. 28, Ú. v. EÚ L 273, 8.10.2016, s. 35 a Ú. v. EÚ L 64, 10.3.2017, s. 116.

                     (2)

                        Ú. v. ES L 305, 30.11.1994, s. 6 – 8.

                     (3)

                        Ú. v. ES L 305, 30.11.1994, s. 6.

                     (4)

                        Ú. v. ES L 1, 3.1.1994, s. 3.

                     (5)

                        Nariadenie Európskeho parlamentu a Rady (EÚ) č. 600/2014 z 15. mája 2014 o trhoch s finančnými nástrojmi, ktorým sa mení nariadenie (EÚ) č. 648/2012, v znení korigend uverejnených v Ú. v. EÚ L 270, 15.10.2015, s. 4, Ú. v. EÚ L 187, 12.7.2016, s. 30 a Ú. v. EÚ L 278, 27.10.2017, s. 54.

                     (6)

                        Smernica Európskeho parlamentu a Rady 2014/65/EÚ z 15. mája 2014 o trhoch s finančnými nástrojmi, ktorou sa mení smernica 2002/92/ES a smernica 2011/61/EÚ, v znení korigend uverejnených v Ú. v. EÚ L 188, 13.7.2016, s. 28, Ú. v. EÚ L 273, 8.10.2016, s. 35 a Ú. v. EÚ L 64, 10.3.2017, s. 116.

    ---documentbreak---

               EURÓPSKA KOMISIA
            V Bruseli31. 1. 2019
            COM(2019) 32 final
            PRÍLOHA
            k
            návrhu rozhodnutia Rady
            o pozícii, ktorá sa má prijať v mene Európskej únie v Spoločnom výbore EHP k zmene prílohy IX (Finančné služby) k Dohode o EHP[nariadenie o trhoch s finančnými nástrojmi (MiFIR) a smernica o trhoch s finančnými nástrojmi (MiFID II)]

               PRÍLOHA

               ROZHODNUTIE SPOLOČNÉHO VÝBORU EHP
                  č.

               z ...,

               ktorým sa mení príloha IX (Finančné služby) k Dohode o EHP

               SPOLOČNÝ VÝBOR EHP,

               so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,

               keďže:

               (1)Nariadenie Európskeho parlamentu a Rady (EÚ) č. 600/2014 z 15. mája 2014 o trhoch s finančnými nástrojmi, ktorým sa mení nariadenie (EÚ) č. 648/2012
                  1
               , v znení korigend uverejnených v Ú. v. EÚ L 270, 15.10.2015, s. 4, Ú. v. EÚ L 187, 12.7.2016, s. 30 a Ú. v. EÚ L 278, 27.10.2017, s. 54 sa má začleniť do Dohody o EHP.

               (2)Nariadenie Európskeho parlamentu a Rady (EÚ) 2016/1033 z 23. júna 2016, ktorým sa mení nariadenie (EÚ) č. 600/2014 o trhoch s finančnými nástrojmi, nariadenie (EÚ) č. 596/2014 o zneužívaní trhu a nariadenie (EÚ) č. 909/2014 o zlepšení vyrovnania transakcií s cennými papiermi v Európskej únii a o centrálnych depozitároch cenných papierov
                  2
               , sa má začleniť do Dohody o EHP.

               (3)Smernica Európskeho parlamentu a Rady 2014/65/EÚ z 15. mája 2014 o trhoch s finančnými nástrojmi, ktorou sa mení smernica 2002/92/ES a smernica 2011/61/EÚ
                  3
               , v znení korigend uverejnených v Ú. v. EÚ L 188, 13.7.2016, s. 28, Ú. v. EÚ L 273, 8.10.2016, s. 35 a Ú. v. EÚ L 64, 10.3.2017, s. 116 sa má začleniť do Dohody o EHP.

               (4)Smernica Európskeho parlamentu a Rady (EÚ) 2006/1034 z 23. júna 2016, ktorou sa mení smernica 2014/65/EÚ o trhoch s finančnými nástrojmi
                  4
               , sa má začleniť do Dohody o EHP.

               (5)Smernicou 2014/65/EÚ sa zrušuje smernica Európskeho parlamentu a Rady 2004/39/ES
                  5
                začlenená do Dohody o EHP, a preto je potrebné odkaz na ňu v rámci Dohody o EHP vypustiť.

               (6)V nariadení Európskeho parlamentu a Rady (EÚ) č. 600/2014 sa určujú prípady, v ktorých Európsky orgán pre bankovníctvo (EBA) a Európsky orgán pre cenné papiere a trhy (ESMA) môžu dočasne zakázať alebo obmedziť určité finančné aktivity, a stanovujú príslušné podmienky v súlade s článkom 9 ods. 5 nariadenia Európskeho parlamentu a Rady (EÚ) č. 1093/2010
                  6
                a nariadenia Európskeho parlamentu a Rady (EÚ) č. 1095/2010
                  7
               . Na účely Dohody o EHP má tieto právomoci v súvislosti so štátmi EZVO vykonávať Dozorný úrad EZVO v súlade s bodmi 31g a 31i prílohy IX k Dohode o EHP, a to za podmienok, ktoré sú v nich stanovené. Na zabezpečenie začlenenia odborných znalostí EBA a ESMA do tohto procesu a na zaistenie konzistentnosti medzi oboma piliermi EHP sa takéto rozhodnutia Dozorného úradu EZVO budú prijímať na základe návrhov vypracovaných orgánom EBA, resp. ESMA. Tým sa zachovajú hlavné výhody dohľadu vykonávaného jedným orgánom. Zmluvné strany sa zhodujú na tom, že týmto rozhodnutím sa vykonáva dohoda uvedená v záveroch
                  8
                ministrov financií a hospodárstva štátov EÚ a štátov EZVO, ktoré sú členmi EHP, zo 14. októbra 2014 o začlenení nariadení EÚ o európskych orgánoch dohľadu do Dohody o EHP.

               (7)Príloha IX k Dohode o EHP by sa preto mala zodpovedajúcim spôsobom zmeniť,

               PRIJAL TOTO ROZHODNUTIE:

               Článok 1

               Príloha IX k Dohode o EHP sa mení takto:

               1.V bode 13b (smernica Európskeho parlamentu a Rady 2002/92/ES) sa dopĺňa tento text:

               „, zmenená týmto právnym predpisom:

               –32014 L 0065: smernica Európskeho parlamentu a Rady 2014/65/EÚ z 15. mája 2014 (Ú. v. EÚ L 173, 12.6.2014, s. 349) v znení korigend uverejnených v Ú. v. EÚ L 188, 13.7.2016, s. 28, Ú. v. EÚ L 273, 8.10.2016, s. 35 a Ú. v. EÚ L 64, 10.3.2017, s. 116.“

               2.Text bodu 31ba (smernica Európskeho parlamentu a Rady 2004/39/ES) sa nahrádza takto:

               „32014 L 0065: smernica Európskeho parlamentu a Rady 2014/65/EÚ z 15. mája 2014 o trhoch s finančnými nástrojmi, ktorou sa mení smernica 2002/92/ES a smernica 2011/61/EÚ (Ú. v. EÚ L 173, 12.6.2014, s. 349), v znení korigend uverejnených v Ú. v. EÚ L 188, 13.7.2016, s. 28, Ú. v. EÚ L 273, 8.10.2016, s. 35 a Ú. v. EÚ L 64, 10.3.2017, s. 116, zmenená týmto právnym predpisom:

               –32016 L 1034: smernica Európskeho parlamentu a Rady (EÚ) 2016/1034 z 23. júna 2016 (Ú. v. EÚ L 175, 30.6.2016, s. 8).

               Ustanovenia smernice sa na účely tejto dohody vykladajú s týmito úpravami:

               a)Bez ohľadu na ustanovenia protokolu 1 k tejto dohode a ak sa v tejto dohode nestanovuje inak, pod výrazom „členský(-é) štát(-y)“ a „príslušné orgány“ sa okrem významu v smernici rozumejú aj štáty EZVO, resp. ich príslušné orgány.

               b)Odkazy na „členov ESCB“ sa rozumejú tak, že okrem významu v smernici zahŕňajú aj národné centrálne banky štátov EZVO.

               c)Odkazy na ostatné akty v smernici sa považujú za relevantné do tej miery a v tej forme, v akých sú tieto akty začlenené do dohody.

               d)V článku 3 ods. 2 sa v prípade štátov EZVO pod slovami „2. júlom 2014“ rozumie „dátumom nadobudnutia účinnosti rozhodnutia Spoločného výboru EHP č. …/… z … [toto rozhodnutie]“ a pod slovami „3. júla 2019“ sa rozumie „päť rokov potom“.

               e)V článku 16 ods. 11 sa v prípade štátov EZVO pod slovami „2. júlom 2014“ rozumie „dátumom nadobudnutia účinnosti rozhodnutia Spoločného výboru EHP č. …/… z … [toto rozhodnutie]“.

               f)V článku 41ods. 2 sa slovo „Únie“ nahrádza slovom „EHP“.

               g)V článku 57:

               i)sa v ods. 5 druhom pododseku slová „prijme opatrenia“ nahrádzajú slovami „ESMA, resp. Dozorný úrad EZVO prijme opatrenia“;

               ii)sa v odseku 6 za slovo „ESMA“ vkladajú slová „alebo prípadne Dozorný úrad EZVO“.

               h)V článku 70 ods. 6 písm. f) a g) sa v prípade štátov EZVO pod slovami „2. júlu 2014“ rozumie „dátumu nadobudnutia účinnosti rozhodnutia Spoločného výboru EHP č. …/… z … [toto rozhodnutie]“.

               i)V článku 79:

               i)sa v odseku 1 druhom pododseku za slovo „ESMA“ vkladajú slová „alebo prípadne Dozorný úrad EZVO“ v príslušnom gramatickom tvare;

               ii)sa v odseku 1 piatom pododseku za slová „Komisii, orgánu ESMA“ vkladajú slová ‚,, Dozornému úradu EZVO“.

               j)V článku 81 ods. 5, článku 82 ods. 2 a článku 87 ods. 1 sa za slovo „ESMA“ vkladajú slová „alebo prípadne Dozorný úrad EZVO“ v príslušnom gramatickom tvare.

               k)V článku 86 sa slová „ESMA, ktorý“ nahrádzajú slovami „ESMA alebo prípadne Dozorný úrad EZVO, ktorý“.

               l)V článku 95 ods. 1 sa v prípade štátov EZVO pod slovami „3. januára 2018“ rozumie „dátumu nadobudnutia účinnosti rozhodnutia Spoločného výboru EHP č. …/… z … [toto rozhodnutie]“.“

               3.Text bodu 31baa (vypustený) sa nahrádza takto:

               „32014 R 0600: nariadenie Európskeho parlamentu a Rady (EÚ) č. 600/2014 z 15. mája 2014 o trhoch s finančnými nástrojmi, ktorým sa mení nariadenie (EÚ) č. 648/2012 (Ú. v. EÚ L 173, 12.6.2014, s. 84), v znení korigend uverejnených v Ú. v. EÚ L 270, 15.10.2015, s. 4, Ú. v. EÚ L 187, 12.7.2016, s. 30 a Ú. v. EÚ L 278, 27.10.2017, s. 54, zmenené týmto právnym predpisom:

               –32016 R 1033: nariadenie Európskeho parlamentu a Rady (EÚ) 2016/1033 z 23. júna 2016 (Ú. v. EÚ L 175, 30.6.2016, s. 1).

               Ustanovenia nariadenia sa na účely tejto dohody vykladajú s týmito úpravami:

               a)Bez ohľadu na ustanovenia protokolu 1 k tejto dohode a ak sa v tejto dohode nestanovuje inak, pod výrazom „členský(-é) štát(-y)“ a „príslušné orgány“ sa okrem významu v nariadení rozumejú aj štáty EZVO, resp. ich príslušné orgány.

               b)Odkazy na „členov ESCB“ sa rozumejú tak, že okrem významu v nariadení zahŕňajú aj národné centrálne banky štátov EZVO.

               c)Ak sa v tejto dohode nestanovuje inak, Európsky orgán pre bankovníctvo (EBA), resp. Európsky orgán pre cenné papiere a trhy (ESMA) a Dozorný úrad EZVO spolupracujú, vymieňajú si informácie a vedú vzájomné konzultácie na účely tohto nariadenia, najmä pred prijatím akéhokoľvek opatrenia.

               d)Odkazy na iné akty v nariadení sa považujú za relevantné do tej miery a v tej forme, v akých sú tieto akty začlenené do dohody.

               e)Odkazy na právomoci ESMA podľa článku 19 nariadenia Európskeho parlamentu a Rady (EÚ) č. 1095/2010 v nariadení sa chápu, v prípadoch uvedených v bode 31i tejto prílohy a v súlade s ním, ako odkazy na právomoci Dozorného úradu EZVO, pokiaľ ide o štáty EZVO.

               f)V článku 1 ods. 1 písm. e):

               i)sa v prípade štátov EZVO pod slovami „príslušných orgánov, orgánu ESMA a orgánu EBA“ rozumie „príslušných orgánov a Dozorného úradu EZVO“;

               ii)sa za slová „právomocí orgánu ESMA“ vkladajú slová „alebo, pokiaľ ide o štáty EZVO, Dozorného úradu EZVO“.

               g)V článku 4:

               i)sa v odseku 4 za slovo „Komisii“ vkladajú slová „a Dozornému úradu EZVO“;

               ii)sa v odseku 7 za slová „3. januárom 2018“ vkladajú slová „alebo, pokiaľ ide o výnimky udelené príslušnými orgánmi štátov EZVO, pred dátumom nadobudnutia účinnosti rozhodnutia Spoločného výboru EHP č. …/… z … [toto rozhodnutie]“.

               h)V článku 7 ods. 1, článku 9 ods. 2 a článku 19 ods. 1 sa za slovo „Komisii“ vkladajú slová „a Dozornému úradu EZVO“.

               i)V článku 36 ods. 5:

               i)sa v prvej a druhej vete v prípade štátov EZVO pod slovom „orgánu ESMA“ rozumie „Dozornému úradu EZVO“;

               ii)sa za slová „Orgán ESMA uverejní zoznam všetkých prijatých oznámení“ vkladajú slová „a do zoznamu zahrnie všetky oznámenia prijaté Dozorným úradom EZVO“.

               j)V článku 37 ods. 2:

               i)sa v prípade štátov EZVO pod slovami „3. januári 2018“ rozumie „dátume nadobudnutia účinnosti rozhodnutia Spoločného výboru EHP č. …/… z … [toto rozhodnutie]“;

               ii)sa slová „článkov 101 a 102 ZFEÚ“ nahrádzajú slovami „článkov 53 a 54 Dohody o EHP“.

               k)V článku 40:

               i)sa v odsekoch 1 až 4 a odsekoch 6 a 7 v prípade štátov EZVO pod slovom „orgán ESMA“ v príslušnom gramatickom tvare rozumie „Dozorný úrad EZVO“ v príslušnom gramatickom tvare;

               ii)sa v odseku 2 v prípade štátov EZVO pod slovami „práva Únie“ rozumie „Dohody o EHP“;

               iii)sa v odseku 3 slová „po konzultácii s verejnými orgánmi“ nahrádzajú slovami „potom, čo sa uskutoční konzultácia orgánu ESMA s verejnými orgánmi“;

               iv)sa v odseku 3 slová „bez toho, aby vydal stanovisko“ nahrádzajú slovami „bez toho, aby orgán ESMA vydal stanovisko“;

               v)sa v odseku 5 slová „každom rozhodnutí prijať akékoľvek opatrenie“ nahrádzajú slovami „každom zo svojich rozhodnutí prijať opatrenie“;

               vi)sa v odseku 5 za slová „tohto článku“ vkladá text „. Dozorný úrad EZVO uverejní na svojom webovom sídle oznam o každom zo svojich rozhodnutí prijať akékoľvek opatrenie podľa tohto článku. Odkaz na uverejnenie oznamu Dozorného úradu EZVO sa zverejní na webovom sídle orgánu ESMA“.

               l)V článku 41:

               i)sa v odsekoch 1 až 4 a odsekoch 6 a 7 v prípade štátov EZVO pod slovom „orgán EBA“ v príslušnom gramatickom tvare rozumie „Dozorný úrad EZVO“ v príslušnom gramatickom tvare;

               ii)sa v odseku 2 v prípade štátov EZVO pod slovami „práva Únie“ rozumie „Dohody o EHP“;

               iii)sa v odseku 3 slová „bez toho, aby vydal stanovisko“ nahrádzajú slovami „bez toho, aby orgán EBA vydal stanovisko“;

               iv)sa v odseku 5 slová „každom rozhodnutí prijať akékoľvek opatrenie“ nahrádzajú slovami „každom zo svojich rozhodnutí prijať opatrenie“;

               v)sa v odseku 5 za slová „tohto článku“ vkladá text „. Dozorný úrad EZVO uverejní na svojom webovom sídle oznam o každom zo svojich rozhodnutí prijať akékoľvek opatrenie podľa tohto článku. Odkaz na uverejnenie oznamu Dozorného úradu EZVO sa zverejní na webovom sídle orgánu EBA“.

               m)V článku 45:

               i)sa v odseku 1 za slovo „ESMA“ vkladajú slová „alebo v prípade štátov EZVO Dozorný úrad EZVO“;

               ii)sa v odsekoch 2, 4, 5, 8 a 9 a v ods. 3 prvom pododseku za slovo „ESMA“ vkladajú slová „alebo prípadne Dozorný úrad EZVO“ v príslušnom gramatickom tvare;

               iii)sa v ods. 3 druhom a treťom pododseku za slová „Pred prijatím akéhokoľvek opatrenia súvisiaceho“ vkladajú slová „alebo prípadne pred vypracovaním návrhov pre Dozorný úrad EZVO súvisiacich“;

               iv)sa v odseku 6 slová „každom rozhodnutí“ nahrádzajú slovami „každom zo svojich rozhodnutí“;

               v)sa v odseku 6 za slová „článku 1 písm. c)“ vkladá text „. Dozorný úrad EZVO uverejní na svojom webovom sídle oznam o každom zo svojich rozhodnutí uložiť alebo obnoviť niektoré z opatrení uvedených v odseku 1 písm. c). Odkaz na uverejnenie oznamu Dozorného úradu EZVO sa zverejní na webovom sídle orgánu ESMA“;

               vi)sa v odseku 7 za slová „v deň uverejnenia oznámenia“ vkladajú slová „alebo, pokiaľ ide o opatrenia prijaté Dozorným úradom EZVO, keď sa oznam uverejní na webovom sídle Dozorného úradu EZVO“.

               4.V bode 31bc [nariadenie Európskeho parlamentu a Rady (EÚ) č. 648/2012] sa dopĺňa táto zarážka:

               „–32014 R 0600: nariadenie Európskeho parlamentu a Rady (EÚ) č. 600/2014 z 15. mája 2014 (Ú. v. EÚ L 173, 12.6.2014, s. 84) v znení korigend uverejnených v Ú. v. EÚ L 270, 15.10.2015, s. 4, Ú. v. EÚ L 187, 12.7.2016, s. 30 a Ú. v. EÚ L 278, 27.10.2017, s. 54.“

               Článok 2

               Znenie nariadenia (EÚ) č. 600/2014 v znení korigend uverejnených v Ú. v. EÚ L 270, 15.10.2015, s. 4, Ú. v. EÚ L 187, 12.7.2016, s. 30 a Ú. v. EÚ L 278, 27.10.2017, s. 54, nariadenia (EÚ) 2016/1033, smernice 2014/65/EÚ v znení korigend uverejnených v Ú. v. EÚ L 188, 13.7.2016, s. 28, Ú. v. EÚ L 273, 8.10.2016, s. 35 a Ú. v. EÚ L 64, 10.3.2017, s. 116 a smernice (EÚ) 2016/1034 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.

               Článok 3

               Toto rozhodnutie nadobúda účinnosť dňom nasledujúcim po doručení posledného oznámenia podľa článku 103 ods. 1 Dohody o EHP
                  9*.

               Článok 4

               Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.

               V Bruseli

                     Za Spoločný výbor EHP

                     predseda

                     tajomníci
                     Spoločného výboru EHP

               Spoločné vyhlásenie zmluvných strán

               k rozhodnutiu č. […], ktorým sa smernica 2014/65/EÚ začleňuje do Dohody o EHP

               [na prijatie spolu s rozhodnutím a na uverejnenie v Úradnom vestníku Európskej únie]

               Zmluvné strany sa zhodujú na tom, že začlenením smernice Európskeho parlamentu a Rady 2014/65/EÚ z 15. mája 2014 o trhoch s finančnými nástrojmi, ktorou sa mení smernica 2002/92/ES a smernica 2011/61/EÚ, do Dohody o EHP nie sú dotknuté všeobecne uplatňované vnútroštátne pravidlá týkajúce sa preverovania priamych zahraničných investícií z hľadiska bezpečnosti alebo verejného poriadku.

                     (1)

                        Ú. v. EÚ L 173, 12.6.2014, s. 84.

                     (2)

                        Ú. v. EÚ L 175, 30.6.2016, s. 1.

                     (3)

                        Ú. v. EÚ L 173, 12.6.2014, s. 349.

                     (4)

                        Ú. v. EÚ L 175, 30.6.2016, s. 8.

                     (5)

                        Ú. v. EÚ L 145, 30.4.2004, s. 1.

                     (6)

                        Ú. v. EÚ L 331, 15.12.2010, s. 12.

                     (7)

                        Ú. v. EÚ L 331, 15.12.2010, s. 84.

                     (8)

                        Závery Rady – ministri financií a hospodárstva štátov EÚ a štátov EZVO, ktoré sú členmi EHP, 14178/1/14 REV 1.

                     (9)
                  *
                        [Ústavné požiadavky neboli oznámené.] [Ústavné požiadavky boli oznámené.]


               EURÓPSKA KOMISIA
            V Bruseli22. 2. 2019
            COM(2019) 105 final
            2019/0055(NLE)
            Návrh
            ROZHODNUTIE RADY
            o pozícii, ktorá sa má prijať v mene Európskej únie v spoločnom výbore zriadenom Dohodou o strategickom partnerstve medzi Európskou úniou a jej členskými štátmi na jednej strane a Japonskom na druhej strane v súvislosti s prijatím jeho rokovacieho poriadku

               DÔVODOVÁ SPRÁVA

               1.PREDMET NÁVRHU

                  Návrh sa týka rozhodnutia, ktorým sa stanovuje pozícia, ktorá sa má prijať v mene Únie v spoločnom výbore zriadenom Dohodou o strategickom partnerstve medzi Európskou úniou a jej členskými štátmi na jednej strane a Japonskom na druhej strane v súvislosti s plánovaným prijatím rozhodnutia o rokovacom poriadku spoločného výboru.

               2.KONTEXT NÁVRHU

               2.1.Dohoda o strategickom partnerstve medzi EÚ a Japonskom

               Cieľom Dohody o strategickom partnerstve medzi Európskou úniou a jej členskými štátmi na jednej strane a Japonskom na druhej strane (ďalej len „dohoda“) je posilniť partnerstvo medzi EÚ a jej členskými štátmi a Japonskom a prehĺbiť a posilniť dvojstrannú spoluprácu v otázkach spoločného záujmu, ktorá odráža spoločné hodnoty a spoločné zásady. To sa uskutoční prostredníctvom opatrení, ku ktorým patrí zintenzívnenie dialógu na vysokej úrovni. Dohodou sa vytvorí koherentný a právne záväzný rámec pre vzťahy EÚ s Japonskom. Dohoda bola podpísaná 17. júla 2018 v Tokiu a predbežne sa vykonáva od 1. februára 2019.

               2.2.Spoločný výbor

               Spoločný výbor je zriadený na základe článku 42 dohody. Jeho hlavnou úlohou je koordinovať celkové partnerstvo, ktoré je založené na dohode, a zabezpečovať riadne fungovanie a účinné vykonávanie dohody. Ďalšie funkcie spoločného výboru: funguje ako fórum na vysvetlenie akejkoľvek relevantnej zmeny politík, programov alebo právomocí súvisiacich s touto dohodou; rozhoduje o ďalších oblastiach spolupráce, ktoré nie sú uvedené v dohode, ak sú v súlade s jej cieľmi; snaží sa riešiť spory, ktoré by mohli vyplynúť z výkladu, uplatňovania alebo vykonávania dohody.

               Spoločný výbor má vypracúvať odporúčania a v prípade potreby prijímať rozhodnutia a uľahčovať osobitné aspekty spolupráce na základe dohody. Spoločný výbor funguje na základe konsenzu a mal by sa schádzať raz ročne striedavo v Tokiu a Bruseli. Spoločný výbor má prijať svoj rokovací poriadok.

               2.3.Pripravovaný akt spoločného výboru

               Cieľom pripravovaného aktu je prijať v súlade s článkom 42 ods. 5 dohody rokovací poriadok na podporu organizovania práce spoločného výboru s cieľom umožniť vykonávanie dohody.

               3.Pozícia, ktorá sa má prijať v mene Únie

               Pozícia, ktorá sa má prijať v mene Únie, by mala mať za cieľ prijatie rokovacieho poriadku spoločného výboru. Pozícia by mala byť založená na návrhoch rozhodnutí spoločného výboru.

               4.PRÁVNY ZÁKLAD, SUBSIDIARITA A PROPORCIONALITA

               4.1.Procesnoprávny základ

               4.1.1.Zásady

               V článku 218 ods. 9 Zmluvy o fungovaní Európskej únie (ZFEÚ) sa stanovujú rozhodnutia, ktorými sa určujú „pozície, ktoré sa majú prijať v mene Únie v rámci orgánu zriadeného dohodou, keď je tento orgán vyzvaný prijať akty s právnymi účinkami s výnimkou aktov dopĺňajúcich alebo meniacich inštitucionálny rámec danej dohody.“

               Pojem „akty s právnymi účinkami“ zahŕňa akty, ktoré majú právne účinky na základe pravidiel medzinárodného práva, ktorým sa riadi predmetný orgán. Zahŕňa aj nástroje, ktoré nemajú záväzný účinok podľa medzinárodného práva, ale „môžu rozhodujúcim spôsobom ovplyvniť obsah právnej úpravy prijatej normotvorcom EÚ“
                  1
               .

               4.1.2.Uplatnenie na tento prípad

               Spoločný výbor je orgán zriadený Dohodou o strategickom partnerstve medzi Európskou úniou a jej členskými štátmi na jednej strane a Japonskom na druhej strane.

               Akt, ktorý má spoločný výbor prijať, predstavuje akt s právnymi účinkami. Je to preto, že v súlade s článkom 42 ods. 2 písm. g) dohody má spoločný výbor prijímať rozhodnutia, ktoré sú pre zmluvné strany dohody záväzné.

               Pripravovaný akt nedopĺňa ani nemení inštitucionálny rámec danej dohody.

               Procesnoprávnym základom navrhovaného rozhodnutia je preto článok 218 ods. 9 ZFEÚ.

               4.2.Hmotnoprávny základ

               4.2.1.Zásady

               Hmotnoprávny základ rozhodnutia podľa článku 218 ods. 9 ZFEÚ závisí predovšetkým od cieľa a obsahu pripravovaného aktu, v súvislosti s ktorým sa zaujíma pozícia v mene Únie. Ak pripravovaný akt sleduje dva ciele alebo obsahuje dve zložky a ak jeden z týchto cieľov alebo jednu z týchto zložiek možno určiť ako hlavnú, zatiaľ čo druhý cieľ alebo druhá zložka je len vedľajšia, rozhodnutie podľa článku 218 ods. 9 ZFEÚ musí byť založené na jedinom hmotnoprávnom základe, a to na tom, ktorý si vyžaduje hlavný alebo prevažujúci cieľ alebo zložka.

               4.2.2.Uplatnenie na tento prípad

               Rokovací poriadok sa týka všeobecného fungovania orgánu zriadeného na základe dohody. Oblasť, do rozsahu pôsobnosti ktorej plánované rozhodnutie patrí, preto musí byť určená vzhľadom na dohodu ako celok
                  2
               .

               Vzhľadom na počet a povahu ustanovení SZBP v dohode sa hlavný cieľ a obsah pripravovaného aktu týkajú hospodárskej, finančnej a technickej spolupráce s tretími krajinami. To platí aj napriek skutočnosti, že podpísanie dohody bolo založené na článku 37 ZEÚ a článku 212 ods. 1 ZFEÚ. Posúdenie sa zmenilo na základe následného rozsudku Súdneho dvora vo veci C-244/17 Komisia/Rada (Kazachstan). Hmotnoprávnym základom navrhovaného rozhodnutia je preto článok 212 ods. 1 ZFEÚ.

               4.3.Záver

               Právnym základom navrhovaného rozhodnutia by mal byť preto článok 212 ods. 1 ZFEÚ v spojení s článkom 218 ods. 9 ZFEÚ.

               2019/0055 (NLE)

               Návrh

               ROZHODNUTIE RADY

               o pozícii, ktorá sa má prijať v mene Európskej únie v spoločnom výbore zriadenom Dohodou o strategickom partnerstve medzi Európskou úniou a jej členskými štátmi na jednej strane a Japonskom na druhej strane v súvislosti s prijatím jeho rokovacieho poriadku

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 212 ods. 1 v spojení s článkom 218 ods. 9,

               so zreteľom na návrh Európskej komisie,

               keďže:

               (1)Dohoda o strategickom partnerstve medzi Európskou úniou a jej členskými štátmi na jednej strane a Japonskom na druhej strane
                  3
                (ďalej len „dohoda“) bola podpísaná v Tokiu 17. júla 2018 a predbežne sa vykonáva od 1. februára 2019.

               (2)Článkom 42 ods. 1 dohody sa zriaďuje spoločný výbor na koordináciu celkového partnerstva, ktoré je založené na dohode (ďalej len „spoločný výbor“).

               (3)V článku 42 ods. 5 dohody sa stanovuje, že spoločný výbor má prijať svoj rokovací poriadok.

               (4)Rokovací poriadok spoločného výboru by mal byť prijatý čo najskôr, aby sa zabezpečilo účinné vykonávanie dohody.

               (5)Je vhodné stanoviť pozíciu, ktorá sa má v mene Únie zaujať v spoločnom výbore, pretože rokovacím poriadkom sa určí fungovanie spoločného výboru, ktorý je zodpovedný za spravovanie dohody a zabezpečenie jej riadneho vykonávania.

               PRIJALA TOTO ROZHODNUTIE:

               Článok 1

               Pozícia, ktorá sa má v mene Únie zaujať na prvom zasadnutí spoločného výboru zriadeného podľa článku 42 Dohody o strategickom partnerstve medzi Európskou úniou a jej členskými štátmi na jednej strane a Japonskom na druhej strane v súvislosti s prijatím jeho rokovacieho poriadku, je podporiť prijatie rokovacieho poriadku spoločného výboru, ako sa stanovuje v návrhu rozhodnutia spoločného výboru pripojenom k tomuto rozhodnutiu.

               Článok 2

               Toto rozhodnutie je určené Komisii.

               V Bruseli

                     Za Radu

                     predseda/predsedníčka

                     (1)

                        Vec C-399/12 Nemecko/Rada (OIV), ECLI:EU:C:2014:2258, body 61 – 64.

                     (2)

                        Vec C-244/17 Komisia/Rada (Kazachstan), ECLI:EU:C:2018:662, bod 40.

                     (3)

                        Ú. v. EÚ L 216, 24.8.2018, s. 4.

    ---documentbreak---

               EURÓPSKA KOMISIA
            V Bruseli22. 2. 2019
            COM(2019) 105 final
            PRÍLOHA
            k
            návrhu rozhodnutia Rady
            o pozícii, ktorá sa má prijať v mene Európskej únie v spoločnom výbore zriadenom Dohodou o strategickom partnerstve medzi Európskou úniou a jej členskými štátmi na jednej strane a Japonskom na druhej strane v súvislosti s prijatím jeho rokovacieho poriadku

               PRÍLOHA

               ROZHODNUTIE SPOLOČNÉHO VÝBORU ZRIADENÉHO DOHODOU O STRATEGICKOM PARTNERSTVE MEDZI EÚ A JAPONSKOM č. 1/2019

               z ...,

               ktorým sa prijíma jeho rokovací poriadok

               SPOLOČNÝ VÝBOR,

               so zreteľom na Dohodu o strategickom partnerstve medzi Európskou úniou a jej členskými štátmi na jednej strane a Japonskom na druhej strane
                  1
                (ďalej len „dohoda“), a najmä na jej článok 42,

               keďže:

               (1)Časti dohody sa pred nadobudnutím platnosti dohody vykonávajú od 1. februára 2019.

               (2)S cieľom zabezpečiť účinné vykonávanie pred nadobudnutím platnosti dohody by sa spoločný výbor mal zriadiť čo najskôr.

               (3)Podľa článku 42 ods. 5 dohody by mal preto spoločný výbor prijať svoj rokovací poriadok,

               PRIJAL TOTO ROZHODNUTIE:

               1.Týmto sa prijíma rokovací poriadok spoločného výboru stanovený v prílohe.

               2.Toto rozhodnutie nadobúda účinnosť dňom jeho prijatia.

               Podpísané v …

                     Za spoločný výbor

                     spolupredsedovia

               Príloha k rozhodnutiu č. 1/2019

               Dohoda o strategickom partnerstve medzi Európskou úniou a jej členskými štátmi na jednej strane a Japonskom na druhej strane

               Rokovací poriadok spoločného výboru

               Článok 1

               Úlohy a zloženie

               1.Spoločný výbor bude vykonávať úlohy stanovené v článku 42 Dohody o strategickom partnerstve medzi Európskou úniou a jej členskými štátmi (ďalej len „strana Únie“) na jednej strane a Japonskom na druhej strane (ďalej len „dohoda“).

               2.Spoločný výbor pozostáva zo zástupcov strán.

               Článok 2

               Predseda

               Spoločnému výboru budú spoločne predsedať zástupcovia strany Únie na jednej strane a Japonska na strane druhej. Ďalej spoločne len „zmluvné strany“ a jednotlivo „zmluvná strana“.

               Článok 3

               Zasadnutia

               1.Spoločný výbor obvykle zasadá raz ročne striedavo v Tokiu a v Bruseli v deň, ktorý sa stanoví na základe konsenzu. Jeho zasadnutie sa uskutoční aj na žiadosť jednej zo zmluvných strán na základe konsenzu.

               2.Spoločný výbor obvykle zasadá na úrovni vyšších úradníkov, pokiaľ sa zmluvné strany nedohodnú inak.

               Článok 4

               Verejnosť

               Ak strany nerozhodnú inak, zasadnutia spoločného výboru nie sú verejné.

               Článok 5

               Tajomníci

               Zástupca Európskej služby pre vonkajšiu činnosť a zástupca Ministerstva zahraničných vecí Japonska spoločne plnia funkciu tajomníkov spoločného výboru. Všetky oznámenia, ktoré odosielajú spolupredsedovia spoločného výboru, ako aj všetky oznámenia im adresované sa postupujú tajomníkom.

               Článok 6

               Účastníci

               1.Pred každým zasadnutím tajomníci informujú spolupredsedov o plánovanom zložení delegácie každej zmluvnej strany.

               2.Na zasadnutia spoločného výboru môžu byť v prípade potreby a na základe konsenzu pozvaní odborníci alebo zástupcovia iných subjektov, a to ako pozorovatelia alebo aby poskytli informácie o konkrétnej téme.

               Článok 7

               Program zasadnutí

               1.Spolupredsedovia vypracujú predbežný program každého zasadnutia.

               2.Predbežný program sa stanoví najneskôr 15 dní pred začiatkom zasadnutia.

               3.Spoločný výbor prijíma konečný program na začiatku každého zasadnutia. Do programu možno zaradiť aj body, ktoré nie sú uvedené v predbežnom programe, ak sa tak zmluvné strany rozhodnú.

               4.Spolupredsedovia môžu v prípade potreby rozhodnúť o skrátení lehôt uvedených v odseku 2.

               Článok 8

               Zápisnica

               1.Tajomníci spoločne vypracujú zápisnicu z každého zasadnutia čo najskôr, najneskôr však do dvoch mesiacov od ukončenia každého zasadnutia, pokiaľ sa na základe konsenzu nerozhodne inak. Návrh zápisnice bude vo všeobecnosti obsahovať konečný program a zhrnutie diskusií v rámci jednotlivých bodov programu.

               2.Zápisnicu písomne schvaľujú zmluvné strany čo najskôr, najneskôr však do dvoch mesiacov od ukončenia každého zasadnutia, pokiaľ sa na základe konsenzu nerozhodne inak.

               Článok 9

               Rozhodnutia a odporúčania

               1.V rámci svojich funkcií a úloh podľa článku 42 dohody spoločný výbor vo vhodných prípadoch predkladá odporúčania a prijíma rozhodnutia. Označujú sa názvom „odporúčanie“ alebo „rozhodnutie“, po ktorom nasleduje poradové číslo, dátum prijatia a údaj o ich predmete. V každom odporúčaní alebo rozhodnutí je uvedený dátum nadobudnutia jeho účinnosti.

               2.Spoločný výbor predkladá odporúčania a prijíma rozhodnutia na základe konsenzu.

               3.Spoločný výbor sa môže rozhodnúť predkladať odporúčania a prijímať rozhodnutia prostredníctvom písomného postupu výmenou nót medzi spolupredsedami spoločného výboru.

               4.Odporúčania a rozhodnutia spoločného výboru budú prijaté písomne spolupredsedami.

               5.Každá zmluvná strana môže rozhodnúť o uverejnení rozhodnutí a odporúčaní spoločného výboru v akomkoľvek vhodnom komunikačnom prostriedku.

               Článok 10

               Výdavky

               1.Každá zmluvná strana uhradí všetky výdavky, ktoré jej vznikli v dôsledku účasti na zasadnutiach spoločného výboru, a to tak výdavky na personál, cestovné náklady a diéty, ako aj poštovné a telekomunikačné výdavky.

               2.Výdavky spojené s organizáciou zasadnutí a rozmnožovaním dokumentov znáša zmluvná strana, ktorá je organizátorom zasadnutia.

               Článok 11

               Pracovné skupiny

               1.Spoločný výbor sa môže rozhodnúť, že zriadi pracovné skupiny, ktoré mu budú pomáhať pri vykonávaní jeho úloh.

               2.Spoločný výbor môže rozhodnúť o zrušení akejkoľvek pracovnej skupiny, ktorú zriadil, alebo určiť alebo upraviť jej mandát.

               3.Pracovné skupiny predkladajú správy spoločnému výboru po každom zo svojich zasadnutí.

               Článok 12

               Úprava rokovacieho poriadku

               Zmluvné strany môžu upraviť rokovací poriadok v súlade s článkom 9.

                     (1)

                        Ú. v. EÚ L xxx, xx.xx.xxxx, s. x.


               EURÓPSKA KOMISIA
            V Bruseli8. 3. 2019
            COM(2019) 111 final
            2019/0061(NLE)
            Návrh
            ROZHODNUTIE RADY
            o pozícii, ktorá sa má zaujať v mene Európskej únie v Medzinárodnej komisii pre zachovanie atlantických tuniakov, a o zrušení rozhodnutia 10974/1/14 REV 1

               DÔVODOVÁ SPRÁVA

               1.Predmet návrhu

               Tento návrh sa týka rozhodnutia o stanovení pozície, ktorá sa má zaujať v mene Únie na zasadnutiach Medzinárodnej komisie pre zachovanie atlantických tuniakov (ICCAT) na roky 2019 až 2023 v súvislosti s plánovaným prijatím ochranných a riadiacich opatrení.

               2.Kontext návrhu

               2.1.Medzinárodný dohovor o zachovaní atlantických tuniakov

               Cieľom Medzinárodného dohovoru o zachovaní atlantických tuniakov (dohovor ICCAT) je zriadením ICCAT podporovať spoluprácu v záujme udržania populácií tuniakov a tuniakovitých druhov v Atlantickom oceáne na úrovniach, ktoré umožnia maximálny trvalo udržateľný lov na potravinárske a iné účely. Dohovor nadobudol platnosť 21. marca 1969.

               Únia schválila dohovor rozhodnutím Rady z 9.júna 1986
                  1
               , čím sa stala zmluvnou stranou ICCAT.

               2.2.Medzinárodná komisia pre zachovanie atlantických tuniakov

               ICCAT je orgán zriadený dohovorom ICCAT zodpovedný za prijímanie záväzných rozhodnutí („odporúčaní“) na ochranu a riadenie rybolovných oblastí patriacich do jeho kompetencie. Takéto opatrenia sa môžu stať pre Úniu záväznými.

               Únia sa ako zmluvná strana ICCAT môže podieľať na jej práci a má aj hlasovacie práva. ICCAT obvykle prijíma svoje rozhodnutia konsenzom.

               2.3.Rozhodnutia ICCAT

               ICCAT má právomoc prijímať odporúčania na ochranu a riadenie v prípade rybolovných oblastí patriacich do jej kompetencie, ktoré sú pre zmluvné strany záväzné.

               V súlade s článkom VIII.2 dohovoru ICCAT nadobúdajú odporúčania platnosť šesť mesiacov odo dňa, keď ich ICCAT oznámi zmluvným stranám. Odporúčanie nie je pre zmluvnú stranu záväzné, ak proti nemu predložila a opätovne potvrdila námietku. Ak námietku podporuje väčšina zmluvných strán, odporúčanie nenadobudne účinnosť.

               3.Pozícia, ktorá sa má zaujať v mene Únie

               Pozície, ktoré sa majú zaujať v menej Únie na výročných zasadnutiach regionálnych organizácií pre riadenie rybárstva (RFMO), sa v súčasnosti stanovujú na základe dvojstupňového prístupu. Základné zásady a smerovanie úsilia uvedené v pozícii Únie sa stanovujú rozhodnutím Rady na obdobie niekoľkých rokov a pozícia sa následne na účely každého výročného zasadnutia upraví neoficiálnymi dokumentmi Komisie, ktoré sa prerokúvajú v rámci pracovnej skupiny Rady.

               V prípade ICCAT je tento postup transponovaný rozhodnutím Rady 10974/1/14 REV 1 z 20. júna 2014, ktorým sa stanovuje pozícia Únie v ICCAT na roky 2014 až 2018. Rozhodnutie obsahuje všeobecné zásady a smerovanie úsilia, no podľa možnosti sa v ňom čo najviac prihliada aj na špecifiká ICCAT. Okrem toho sa ním stanovuje štandardný postup pri každoročnom stanovovaní pozície Únie v zmysle požiadaviek členských štátov.

               V rozhodnutí 10974/1/14 REV 1 sa nepočíta s revíziou pozície Únie pred výročným zasadnutím v roku 2019. Preto sa týmto návrhom stanovuje na roky 2019 až 2023 pozícia Únie v rámci ICCAT a nahrádza sa rozhodnutie 10974/1/14 REV 1.

               Rozhodnutie 10974/1/14 REV 1 vychádzalo zo zásad a smerovania úsilia novej spoločnej rybárskej politiky (SRP) v zmysle nariadenia Európskeho parlamentu a Rady (EÚ) č. 1380/2013
                  2
                a prihliadalo sa v ňom aj na ciele stanovené v oznámení Komisie o vonkajšom rozmere SRP
                  3
               . Okrem toho sa ním pozícia Únie zosúladila s Lisabonskou dohodou.

               Pri súčasnej revízii sa v súvislosti s vplyvom rybolovných činností zohľadňuje oznámenie Komisie Európskemu parlamentu, Rade, Európskemu hospodárskemu a sociálnemu Výboru a Výboru regiónov s názvom Európska stratégia pre plasty v obehovom hospodárstve
                  4
               , spoločné oznámenie vysokej predstaviteľky Únie pre zahraničné veci a bezpečnostnú politiku a Komisie s názvom Medzinárodná správa oceánov: program pre budúcnosť našich oceánov
                  5
                a závery Rady k uvedenému spoločnému oznámeniu
                  6
               .

               4.Právny základ

               4.1.Procesnoprávny základ

               4.1.1.Zásady

               V článku 218 ods. 9 Zmluvy o fungovaní Európskej únie (ZFEÚ) sa stanovujú rozhodnutia, ktorými sa určujú „pozície, ktoré sa majú prijať v mene Únie v rámci orgánu zriadeného dohodou, keď je tento orgán vyzvaný prijať akty s právnymi účinkami s výnimkou aktov dopĺňajúcich alebo meniacich inštitucionálny rámec danej dohody.“

               Medzi „akty s právnymi účinkami“ patria akty, ktoré sú právne účinné podľa pravidiel medzinárodného práva, ktorými sa riadi predmetný orgán, ako aj nástroje, ktoré síce nie sú podľa medzinárodného práva záväzné, ale „môžu rozhodujúcim spôsobom ovplyvniť obsah právnej úpravy prijatej normotvorcom Únie“
                  7
               .

               4.1.2.Uplatnenie na tento prípad

               ICCAT je orgán zriadený dohodou, konkrétne dohovorom ICCAT.

               Akt, ktorý má ICCAT prijať, predstavuje akt s právnymi účinkami. Majú byť v súlade s článkom VIII dohovoru ICCAT záväzné podľa medzinárodného práva a vzhľadom na to, že odporúčania ICCAT môžu dopĺňať, meniť alebo nahrádzať povinnosti stanovené v existujúcich právnych predpisoch EÚ, môžu rozhodujúcim spôsobom ovplyvniť obsah týchto právnych predpisov EÚ vrátane týchto nariadení:

               ·nariadenie Rady (ES) č. 1005/2008, ktorým sa ustanovuje systém Spoločenstva na zabraňovanie nezákonnému, nenahlásenému a neregulovanému (NNN) rybolovu, na odrádzanie od neho a jeho odstránenie
                  8
               ,

               ·nariadenie Rady (ES) č. 1224/2009, ktorým sa zriaďuje systém kontroly Spoločenstva na zabezpečenie dodržiavania pravidiel spoločnej politiky v oblasti rybného hospodárstva
                  9
               ,

               ·nariadenie Európskeho parlamentu a Rady (EÚ) 2017/2403 o udržateľnom riadení vonkajších rybárskych flotíl
                  10
               ,

               ·nariadenie Európskeho parlamentu a Rady (EÚ) 2016/1627 o viacročnom pláne obnovy populácie tuniaka modroplutvého vo východnom Atlantiku a v Stredozemnom mori, ktorým sa zrušuje nariadenie Rady (ES) č. 302/2009
                  11
               ,

               ·nariadenie Rady (ES) č. 1936/2001 ustanovujúce kontrolné opatrenia uplatniteľné v rybolove na určité zásoby silno sťahovavých rýb
                  12
               ,

               ·nariadenie Rady (ES) č. 520/2007, ktorým sa ustanovujú technické opatrenia na ochranu určitých zásob druhov migrujúcich na veľké vzdialenosti a ktorým sa zrušuje nariadenie (ES) č. 973/2001
                  13
                a

               ·nariadenie Rady (ES) č. 1984/2003, ktorým sa zavádza systém štatistického monitorovania obchodu s mečiarom a tuniakom zavalitým v Spoločenstve
                  14
               .

               Pripravovanými aktmi sa nedopĺňa ani nemení inštitucionálny rámec dohovoru ICCAT.

               Procesnoprávnym základom navrhovaného rozhodnutia je preto článok 218 ods. 9 ZFEÚ.

               4.2.Hmotnoprávny základ

               4.2.1.Zásady

               Hmotnoprávny základ rozhodnutia podľa článku 218 ods. 9 ZFEÚ závisí predovšetkým od cieľa a obsahu pripravovaného aktu, v súvislosti s ktorým sa zaujíma pozícia v mene Únie. Ak pripravovaný akt sleduje dva ciele alebo obsahuje dve zložky a ak jeden z týchto cieľov alebo jednu z týchto zložiek možno určiť ako hlavnú, zatiaľ čo druhý cieľ alebo druhá zložka je len vedľajšia, rozhodnutie podľa článku 218 ods. 9 ZFEÚ musí byť založené na jedinom hmotnoprávnom základe, a to na tom, ktorý si vyžaduje hlavný alebo prevažujúci cieľ alebo zložka.

               4.2.2.Uplatnenie na tento prípad

               Hlavný cieľ a obsah pripravovaného aktu sa týkajú rybolovu. Právnym základom na stanovenie zásad, ktoré sa majú zohľadniť v tejto pozícii, je nariadenie (EÚ) č. 1380/2013.

               Hmotnoprávnym základom navrhovaného rozhodnutia je preto článok 43 ods. 2 ZFEÚ. Rozhodnutím sa má nahradiť rozhodnutie 10974/1/14 REV 1, ktoré sa vzťahuje na roky 2014 až 2018.

               4.3.Záver

               Právnym základom navrhovaného rozhodnutia by mal byť článok 43 ods. 2 ZFEÚ v spojení s článkom 218 ods. 9 ZFEÚ.

               2019/0061 (NLE)

               Návrh

               ROZHODNUTIE RADY

               o pozícii, ktorá sa má zaujať v mene Európskej únie v Medzinárodnej komisii pre zachovanie atlantických tuniakov, a o zrušení rozhodnutia 10974/1/14 REV 1

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 43 ods. 2 v spojení s článkom 218 ods. 9,

               so zreteľom na návrh Európskej komisie,

               keďže:

               (1)Rozhodnutím Rady z 9. júna 1986
                  15
                Európske spoločenstvo uzavrelo Medzinárodný dohovor o zachovaní atlantických tuniakov (dohovor ICCAT), ktorým sa zriadila Medzinárodná komisia pre zachovanie atlantických tuniakov (ICCAT).

               (2)ICCAT je zodpovedná za prijímanie opatrení, ktorých cieľom je zabezpečiť dlhodobú ochranu a udržateľné využívanie rybolovných zdrojov v oblasti dohovoru ICCAT a chrániť morské ekosystémy, v ktorých sa tieto zdroje vyskytujú. Takéto opatrenia sa môžu stať pre Úniu záväznými.

               (3)V nariadení Európskeho parlamentu a Rady (EÚ) č. 1380/2013
                  16
                sa stanovuje, že Únia zabezpečuje, aby boli rybolovné a akvakultúrne činnosti dlhodobo environmentálne udržateľné a riadili sa spôsobom, ktorý je v súlade s cieľmi, ktorými je dosiahnuť hospodársky a sociálny prínos a prínos v oblasti zamestnanosti, a prispieť k dostupnosti dodávok potravín. V uvedenom nariadení sa takisto stanovuje, že Únia má pri riadení rybárstva uplatňovať prístup predbežnej opatrnosti a snažiť sa zabezpečiť, aby sa pri využívaní živých morských biologických zdrojov obnovovali a udržiavali populácie druhov lovených nad úrovňami, pri ktorých možno dosiahnuť maximálny udržateľný výnos. Ďalej sa v ňom stanovuje, že Únia má prijímať riadiace a ochranné opatrenia na základe najlepších dostupných vedeckých odporúčaní, podporovať prehlbovanie vedeckých poznatkov a odporúčaní, postupne eliminovať odhadzovanie úlovkov a presadzovať rybolovné metódy, ktoré prispievajú k selektívnejšiemu rybolovu, zabraňovaniu nechceným úlovkom a maximálnemu možnému zníženiu ich množstva, ako aj rybolovu s malým vplyvom na morské ekosystémy a rybolovné zdroje. Okrem toho sa v nariadení (EÚ) č. 1380/2013 špecificky uvádza, že dané ciele a zásady má Únia uplatňovať v rámci vonkajších vzťahov v oblasti rybárstva.

               (4)Ako sa uvádza v spoločnom oznámení vysokej predstaviteľky Únie pre zahraničné veci a bezpečnostnú politiku a Európskej komisie s názvom Medzinárodná správa oceánov: program pre budúcnosť našich oceánov
                  17
                a v záveroch Rady k uvedenému spoločnému oznámeniu
                  18
               , podstatou činnosti Únie v týchto fórach je presadzovanie opatrení na podporu a zefektívnenie činnosti regionálnych organizácií pre riadenie rybárstva (RFMO) a v prípade potreby zlepšenie ich správy.

               (5)V oznámení Komisie Európskemu parlamentu, Rade, Európskemu hospodárskemu a sociálnemu výboru a Výboru regiónov s názvom Európska stratégia pre plasty v obehovom hospodárstve
                  19
                sa uvádzajú špecifické opatrenia na zníženie množstva plastov v mori a znečisťovania mora, ako aj množstva strateného alebo opusteného rybárskeho výstroja na mori.

               (6)Je vhodné stanoviť pozíciu, ktorá sa má na roky 2019 až 2024 zaujať v mene Únie na zasadnutiach ICCAT, pretože ochranné opatrenia ICCAT sa stanú pre Úniu záväznými a môžu rozhodujúcim spôsobom ovplyvniť obsah právnych predpisov Únie, konkrétne nariadenia Rady (ES) č. 1005/2008
                  20
               , nariadenia Rady (ES) č. 1224/2009
                  21
                nariadenia Európskeho parlamentu a Rady (EÚ) 2017/2403
                  22
               , nariadenia Európskeho parlamentu a Rady (EÚ) 2016/1627
                  23
               , nariadenia Rady (ES) č. 1936/2001
                  24
               , nariadenia Rady (ES) č. 520/2007
                  25
               , a nariadenia Rady (ES) č. 1984/2003
                  26
               . Dôvodom je, že odporúčania prijaté komisiou ICCAT môžu dopĺňať, meniť alebo nahrádzať povinnosti stanovené v existujúcich právnych predpisoch EÚ.

               (7)Súčasná pozícia, ktorá sa má zaujať v mene Únie na zasadnutiach ICCAT, je stanovená v rozhodnutí Rady 10974/1/14 REV 1
                  27
               . Je vhodné zrušiť rozhodnutie 10974/1/14 REV 1 a nahradiť ho novým rozhodnutím na roky 2019 až 2023.

               (8)Vzhľadom na to, že rybolovné zdroje v oblasti dohovoru ICCAT majú premenlivý charakter, a je teda potrebné, aby pozícia Únie zodpovedala aktuálnemu vývoju vrátane nových vedeckých a iných relevantných informácií predložených pred zasadnutiami ICCAT alebo počas nich, mali by sa v súlade so zásadou lojálnej spolupráce medzi inštitúciami Únie zakotvenou v článku 13 ods. 2 Zmluvy o Európskej únii (ZEÚ) stanoviť postupy na každoročnú špecifikáciu pozície Únie na roky 2019 až 2023,

               PRIJALA TOTO ROZHODNUTIE:

               Článok 1

               Pozícia, ktorá sa má zaujať v mene Únie na zasadnutiach Medzinárodnej komisie pre zachovanie atlantických tuniakov (ICCAT), je stanovená v prílohe I k tomuto rozhodnutiu.

               Článok 2

               Pozícia, ktorú má zaujať Únia na zasadnutiach ICCAT, sa každoročne špecifikuje v súlade s prílohou II.

               Článok 3

               Rada na návrh Komisie posúdi a podľa potreby zreviduje pozíciu Únie stanovenú v prílohe I, a to najneskôr do konania výročného zasadnutia ICCAT v roku 2024.

               Článok 4

               Rozhodnutie 10974/1/14 REV 1 z 20. júna 2014 sa zrušuje.

               Článok 5

               Toto rozhodnutie je určené Komisii.

               V Bruseli

                     Za Radu

                     predseda

                     (1)

                        Rozhodnutie Rady z 9. júna 1986 o pristúpení Spoločenstva k Medzinárodnému dohovoru o zachovaní atlantických tuniakov, zmenenému a doplnenému protokolom pripojeným k záverečnému aktu z konferencie splnomocnených zástupcov zmluvných štátov k dohovoru podpísanému v Paríži 10. júla 1984 (Ú. v. ES L 162, 18.6.1986, s. 33).

                     (2)

                        Nariadenie Európskeho parlamentu a Rady (EÚ) č. 1380/2013 o spoločnej rybárskej politike, ktorým sa menia nariadenia Rady (ES) č. 1954/2003 a (ES) č. 1224/2009 a zrušujú nariadenia Rady (ES) č. 2371/2002 a (ES) č. 639/2004 a rozhodnutie Rady 2004/585/ES (Ú. v. EÚ L 354, 28.12.2013, s. 22).

                     (3)

                        KOM(2011) 424, 13.7.2011.

                     (4)

                        COM(2018) 28 final, 16.1.2018.

                     (5)

                        JOIN(2016) 49 final, 10.11.2016.

                     (6)

                        7348/1/17 REV 1, 24.3.2017.

                     (7)

                        Rozsudok Súdneho dvora zo 7. októbra 2014, Nemecko/Rada, vec C-399/12, ECLI:EU:C:2014:2258, body 61 až 64.

                     (8)

                        Ú. v. EÚ L 286, 29.10.2008, s. 1.

                     (9)

                        Ú. v. EÚ L 343, 22.12.2009, s. 1.

                     (10)

                        Ú. v. EÚ L 347, 28.12.2017, s. 81.

                     (11)

                        Ú. v. EÚ L 252, 16.9.2016, s. 1.

                     (12)

                        Ú. v. ES L 263, 3.10.2001, s. 1.

                     (13)

                        Ú. v. EÚ L 123, 12.5.2007, s. 3.

                     (14)

                        Ú. v. EÚ L 295, 13.11.2003, s. 1.

                     (15)

                        Rozhodnutie Rady z 9. júna 1986 o pristúpení Spoločenstva k Medzinárodnému dohovoru o zachovaní atlantických tuniakov, zmenenému a doplnenému protokolom pripojeným k záverečnému aktu z konferencie splnomocnených zástupcov zmluvných štátov k dohovoru podpísanému v Paríži 10. júla 1984 (Ú. v. ES L 162, 18.6.1986, s. 33).

                     (16)

                        Nariadenie Európskeho parlamentu a Rady (EÚ) č. 1380/2013 z 11. decembra 2013 o spoločnej rybárskej politike, ktorým sa menia nariadenia Rady (ES) č. 1954/2003 a (ES) č. 1224/2009 a zrušujú nariadenia Rady (ES) č. 2371/2002 a (ES) č. 639/2004 a rozhodnutie Rady 2004/585/ES (Ú. v. EÚ L 354, 28.12.2013, s. 22).

                     (17)

                        JOIN(2016) 49 final z 10.11.2016.

                     (18)

                        7348/1/17 REV 1 z 24.3.2017.

                     (19)

                        COM(2018) 28 final, 16.1.2018.

                     (20)

                        Nariadenie Rady (ES) č. 1005/2008, ktorým sa ustanovuje systém Spoločenstva na zabraňovanie nezákonnému, nenahlásenému a neregulovanému rybolovu, na odrádzanie od neho a jeho odstránenie, ktorým sa menia a dopĺňajú nariadenia (EHS) č. 2847/93, (ES) č. 1936/2001 a (ES) č. 601/2004 a ktorým sa zrušujú nariadenia (ES) č. 1093/94 a (ES) č. 1447/1999 (Ú. v. EÚ L 286, 29.10.2008, s. 1).

                     (21)

                        Nariadenie Rady (ES) č. 1224/2009 z 20. novembra 2009, ktorým sa zriaďuje systém kontroly Únie na zabezpečenie dodržiavania pravidiel spoločnej politiky v oblasti rybného hospodárstva a ktorým sa menia a dopĺňajú nariadenia (ES) č. 847/96, (ES) č. 2371/2002, (ES) č. 811/2004, (ES) č. 768/2005, (ES) č. 2115/2005, (ES) č. 2166/2005, (ES) č. 388/2006, (ES) č. 509/2007, (ES) č. 676/2007, (ES) č. 1098/2007, (ES) č. 1300/2008, (ES) č. 1342/2008 a ktorým sa zrušujú nariadenia (EHS) č. 2847/93, (ES) č. 1627/94 a (ES) č. 1966/2006 (Ú. v. EÚ L 343, 22.12.2009, s. 1).

                     (22)

                        Nariadenie Európskeho parlamentu a Rady (EÚ) 2017/2403 z 12. decembra 2017 o udržateľnom riadení vonkajších rybárskych flotíl, ktorým sa zrušuje nariadenie Rady (ES) č. 1006/2008 (Ú. v. EÚ L 347, 28.12.2017, s. 81).

                     (23)

                        Nariadenie Európskeho parlamentu a Rady (EÚ) 2016/1627 zo 14. septembra 2016 o viacročnom pláne obnovy populácie tuniaka modroplutvého vo východnom Atlantiku a v Stredozemnom mori, ktorým sa zrušuje nariadenie Rady (ES) č. 302/2009 (Ú. v. EÚ L 252, 16.9.2016, s. 1).

                     (24)

                        Nariadenie Rady (ES) č. 1936/2001 z 27. septembra 2001 ustanovujúce kontrolné opatrenia uplatniteľné v rybolove na určité zásoby silno sťahovavých rýb (Ú. v. ES L 263, 3.10.2001, s. 1).

                     (25)

                        Nariadenie Rady (ES) č. 520/2007 zo 7. mája 2007, ktorým sa ustanovujú technické opatrenia na ochranu určitých zásob druhov migrujúcich na veľké vzdialenosti a ktorým sa zrušuje nariadenie (ES) č. 973/2001 (Ú. v. EÚ L 123, 12.5.2007, s. 3).

                     (26)

                        Nariadenie Rady (ES) č. 1984/2003 z 8. apríla 2003, ktorým sa zavádza systém štatistického monitorovania obchodu s mečiarom a tuniakom zavalitým v Spoločenstve (Ú. v. EÚ L 295, 13.11.2003, s. 1).

                     (27)

                        Rozhodnutie Rady z 20. júna 2014 o pozícii, ktorá sa má v mene Európskej únie prijať v Medzinárodnej komisii pre zachovanie atlantických tuniakov (ICCAT).

    ---documentbreak---

               EURÓPSKA KOMISIA
            V Bruseli8. 3. 2019
            COM(2019) 111 final
            PRÍLOHY
            k
            návrhu rozhodnutia Rady
            o pozícii, ktorá sa má zaujať v mene Európskej únie v Medzinárodnej komisii pre zachovanie atlantických tuniakov, a o zrušení rozhodnutia 10974/1/14 REV 1

               PRÍLOHA I

               Pozícia, ktorá sa má zaujať v mene Únie v Medzinárodnej komisii pre zachovanie atlantických tuniakov (ICCAT)

               1.ZÁSADY

               V rámci ICCAT Únia:

               a) koná v súlade s cieľmi a zásadami, ktoré sleduje v rámci spoločnej rybárskej politiky (SRP), najmä prostredníctvom prístupu predbežnej opatrnosti a v súlade s cieľmi súvisiacimi s dosiahnutím maximálneho udržateľného výnosu podľa článku 2 ods. 2 nariadenia (EÚ) č. 1380/2013, aby tak podporila vykonávanie ekosystémového prístupu k riadeniu rybárstva a v maximálnej možnej miere zamedzila nechceným úlovkom a znížila ich počet, postupne eliminovala odhadzovanie úlovkov a minimalizovala vplyv rybolovných činností na morské ekosystémy a ich biotopy, a zároveň zabezpečila prostredníctvom podpory rentabilného a konkurencieschopného sektora rybárstva Únie primeranú životnú úroveň osobám závislým od rybolovných činností a zohľadnila záujmy spotrebiteľov;

               b) vyvíja snahu o primerané zapojenie zainteresovaných strán do fázy prípravy opatrení ICCAT a zabezpečuje, aby opatrenia prijaté v rámci ICCAT boli v súlade s dohovorom ICCAT;

               c) zabezpečuje, aby opatrenia prijaté v rámci SEAFO boli v súlade s medzinárodným právom, a najmä s ustanoveniami Dohovoru OSN o morskom práve (1982), Dohody OSN o ochrane a využívaní transzonálnych populácií rýb a populácií rýb migrujúcich na veľké vzdialenosti (1995), Dohody o podporovaní dodržiavania medzinárodných ochranných a riadiacich opatrení rybárskymi plavidlami na šírom mori (1993) a Dohody Organizácie OSN pre výživu a poľnohospodárstvo o opatreniach prístavných štátov (2009).

               d) podporuje pozície, ktoré zodpovedajú najlepšej praxi regionálnych organizácií pre riadenie rybárstva (RFMO) v rovnakej oblasti;

               e) vyvíja úsilie o dosiahnutie synergie s politikou, ktorú sama presadzuje v rámci bilaterálnych vzťahov s tretími krajinami v oblasti rybárstva, a zabezpečuje súdržnosť s ostatnými svojimi politikami, najmä v oblasti vonkajších vzťahov, životného prostredia, obchodu, rozvoja a výskumu a inovácie;

               f)zabezpečuje dodržiavanie medzinárodných záväzkov Únie;

               g) koná v súlade so závermi Rady z 19. marca 2012 k oznámeniu Komisie o vonkajšom rozmere spoločnej rybárskej politiky
                  1
               ;

               h) vyvíja úsilie o vytvorenie rovnakých podmienok pre flotilu Únie v rámci oblasti dohovoru, ktoré vychádzajú z rovnakých zásad a noriem, aké platia podľa práva Únie, a podporu jednotného vykonávania uvedených zásad a noriem;

               i) koná v súlade so spoločným oznámením vysokej predstaviteľky Únie pre zahraničné veci a bezpečnostnú politiku a Európskej komisie s názvom Medzinárodná správa oceánov: program pre budúcnosť našich oceánov
                  2
               , ako aj závermi Rady k uvedenému spoločnému oznámeniu
                  3
               , propaguje opatrenia na podporu a zvýšenie účinnosti opatrení ICCAT a v relevantných prípadoch zlepšuje jej správu a výsledky (najmä pokiaľ ide o vedu, dodržiavanie pravidiel, transparentnosť a rozhodovací proces), čo má prispieť ku všetkým aspektom udržateľného využívania oceánov;

               j) podporuje lepšiu koordináciu medzi RFMO a regionálnymi morskými dohovormi a v relevantných prípadoch aj spoluprácu s medzinárodnými organizáciami v rámci ich mandátu, a najmä podporuje spoluprácu s dohovormi OSPAR a HELCOM, ako aj Barcelonským dohovorom, ktorých je Únia takisto zmluvnou stranou;

               k)podporuje koordináciu a spoluprácu s ostatnými RFMO zameranými na tuniaky v otázkach spoločného záujmu, a to najmä oživením tzv. kóbskeho procesu v prípade RFMO zameraných na tuniaky a jeho rozšírením na všetky RFMO.

               2.SMEROVANIE ÚSILIA

               Únia vyvíja v relevantných prípadoch úsilie o podporu ICCAT pri prijímaní týchto opatrení:

               a) opatrenia na ochranu a riadenie rybolovných zdrojov v oblasti dohovoru ICCAT, ktoré vychádzajú z najlepších dostupných vedeckých odporúčaní, vrátane celkového povoleného výlovu (TAC) a kvót alebo regulácie úsilia pre živé morské biologické zdroje v kompetencii ICCAT, ktorými sa do roku 2015 vo všetkých možných prípadoch dosiahne alebo udrží miera využívania na úrovni maximálneho udržateľného výnosu a v ostatných prípadoch postupne a progresívne najneskôr do roku 2020. Tieto ochranné a riadiace opatrenia zahŕňajú v prípade potreby špecifické opatrenia zamerané na nadmerne lovené populácie, aby sa dosiahla rovnováha medzi rybolovným úsilím a dostupnými rybolovnými možnosťami;

               b) opatrenia na zabraňovanie nezákonným, nenahláseným a neregulovaným (NNN) rybolovným činnostiam, na odrádzanie od nich a ich odstránenie v oblasti dohovoru vrátane zaraďovania príslušných plavidiel do zoznamu plavidiel vykonávajúcich NNN rybolov;

               c) opatrenia na monitorovanie, kontrolu a dohľad v oblasti dohovoru s cieľom zabezpečiť účinnú kontrolu a súlad s opatreniami prijatými v rámci ICCAT;

               d) opatrenia, ktorých cieľom je minimalizovať negatívny vplyv rybolovných činností na morskú biodiverzitu a morské ekosystémy a ich biotopy, vrátane opatrení na zníženie znečisťovania mora a prevenciu odhadzovania plastov do mora a zníženie vplyvu plastov v mori na morskú biodiverzitu a ekosystémy, opatrenia na ochranu citlivých morských ekosystémov v oblasti dohovoru ICCAT v súlade s rezolúciami VZ OSN a opatreniami na prevenciu a maximálne možné zníženie nechcených úlovkov vrátane obzvlášť zraniteľných morských druhov a na postupnú elimináciu odhadzovania úlovkov;

               e)opatrenia na riadenie používania zariadení na zhlukovanie rýb (FAD), najmä s cieľom zlepšiť zber údajov, presne kvantifikovať, sledovať a monitorovať používanie FAD, znižovať ich vplyv na zraniteľné populácie tuniakov, zmierňovať ich potenciálne účinky na cieľové a necieľové druhy, ako aj na ekosystém a znižovať ich podiel na tvorbe morského odpadu;

               f)opatrenia na zníženie vplyvu opusteného, strateného alebo inak vyradeného rybárskeho výstroja (ALDFG) v oceáne a uľahčenie vyhľadávania a výlovu takéhoto výstroja;

               g) opatrenia, ktoré sú zamerané na zákaz rybolovu zacieleného výlučne na získavanie žraločích plutiev a ktoré požadujú, aby boli všetky žraloky vylodené so všetkými plutvami neoddelenými od tela;

               h)v náležitých prípadoch a v miere, ktorú umožňujú relevantné ustanovujúce dokumenty, odporúčania na podporu vykonávania Dohovoru Medzinárodnej organizácie práce o práci v odvetví rybolovu (ILO);

               i) ďalšie technické opatrenia na základe odporúčaní orgánov a pracovných skupín ICCAT.

               PRÍLOHA II

               Každoročná špecifikácia pozície Únie, ktorá sa má zaujať

               na zasadnutiach Medzinárodnej komisie pre zachovanie atlantických tuniakov

               Pred každým zasadnutím ICCAT sa v prípade, že tento orgán je vyzvaný prijať rozhodnutia, ktoré sa môžu stať pre Úniu záväznými, podniknú kroky potrebné na to, aby sa v pozícii, ktorá sa má vyjadriť v mene Únie, zohľadnili najnovšie vedecké a iné relevantné informácie predložené Európskej komisii v súlade so zásadami a smerovaním úsilia stanovenými v prílohe I.

               Na tento účel a na základe daných informácií Európska komisia predloží Rade alebo jej prípravným orgánom na diskusiu a schválenie konkrétnych aspektov navrhovanej špecifikácie pozície Únie písomný dokument, v ktorom uvedie informácie o navrhovanej špecifikácii pozície Únie, a to v dostatočnom predstihu pred každým zasadnutím ICCAT.

               Ak v priebehu zasadnutia ICCAT, a to ani priamo na mieste, nemožno dosiahnuť dohodu o tom, aby sa v pozícii Únie zohľadnili nové prvky, záležitosť sa postúpi Rade alebo jej prípravným orgánom.

                     (1)

                        7087/12 REV 1 ADD 1 COR 1.

                     (2)

                        JOIN(2016) 49 final z 10.11.2016.

                     (3)

                        7348/1/17 REV 1 z 24.3.2017.